Haigekassa andmetel on viimase viie aastaga ülekaaluliste kooliõpilaste osakaal  tõusnud 6,1%-lt 9,9%-ni. Seega on hetkel iga kümnes laps Eestis ülekaaluline. Ülekaalu saab vältida, kuid rasvumist tuleb ravida Ülekaalulised suudavad liikumis- ja toitumisharjumusi muutes üleliigsetest kilodest üldjuhul iseseisvalt lahti saada, kuid rasvumus on väljakujunenud haigus, millest ilma arsti või toitumisspetsialisti abita vabaneda pole võimalik. Seega peaks esmatähelepanu suunama täiskasvanute rasvumuse vältimisele, laste puhul loomulikult juba ülekaalu vältimisele. Kahjuks saadakse arstidelt  soovitusi kehakaalu alandamiseks harva ja sedagi põhiliselt siis, kui inimesel ilmneb juba mõni haigus. Haiguste ennetamisele peaksid kõik, ka arstid, pöörama senisest suuremat tähelepanu.